## Rješenje o oduzimanju dozvole za obavljanje poslova investicijskog savjetnika Damiru Grbavcu iz Samobora

### NN 19/2005 (7.2.2005.), Rješenje o oduzimanju dozvole za obavljanje poslova investicijskog savjetnika Damiru Grbavcu iz Samobora

# KOMISIJA ZA VRIJEDNOSNE PAPIRE REPUBLIKE HRVATSKE

326

Na teme­lju
odredbi članka 12. točke 5. i članka 58. stavaka 1. točke 7. Zakona o tržištu
vrijednosnih papira (»Narodne novine« br. 84/02.), Komisija za vrijednosne
papire Republike Hrvat­ske po službenoj dužnosti, u predmetu oduzima­nja
dozvole za obav­lja­nje poslova investicijskog savjetnika Damiru Grbavcu iz
Samobora, Bijankinijeva 27, na sjednici održanoj 1. ve­ljače 2005. godine
donijela je

## RJEŠENJE

1.
Damiru Grbavcu iz Samobora, Bijankinijeva 27, oduzima se dozvola za obav­lja­nje
poslova investicijskog savjetnika.

2.
Damir Grbavac iz Samobora, Bijankinijeva 27, briše se iz Re­gistra ovlaštenih
investicijskih savjetnika koji vodi Komisija za vrijednosne papire Republike
Hrvatske.

3. Ovo
rješe­nje objavit će se u »Narodnim novinama«.

```
Obrazloženje
```

Rješe­njem
Komisije za vrijednosne papire Republike Hrvat­ske (da­lje: Komisija), klasa:
UP/I-450-08/03-02/06 od 16. siječ­nja 2003. godine, Damiru Grbavcu iz Samobora,
Bijankinijeva 27, zaposleniku brokerskog društva Raiffeisen vrijednosnice
d.o.o. Zagreb (kasnije: Raiffeisenbank Austria d.d. Zagreb), izdana je na
neodređeno vrijeme dozvola za obav­lja­nje poslova investicijskog savjetnika.

Odredbom članka 10. stavka 1. Pravilnika o sadržaju
zahtjeva za izdava­nje i postupku izdava­nja dozvola ovlaštenim društvima i
osobama ovlaštenim za obav­lja­nje poslova s vrijednosnim papirima (»Narodne
novine« br. 143/02.) istaknuta je obveza investicijskog savjetnika da
kontinuirano obav­lja poslove sukladno Zakonu o tržištu vrijednosnih papira
(»Narodne novine« br. 84/02., da­lje: Zakon) i aktima Komisije.

Dana 12. kolovoza 2004. godine u Komisiji je zaprim­ljena
obavijest Damira Grbavca da više nije zaposlenik niti investicijski savjetnik u
navedenom društvu.

Kako je odredbom članka 58. stavka 1. točke 7. Zakona
propisano da će Komisija rješe­njem oduzeti dozvolu inveseticijskom savjetniku
koji prestane ispu­njavati uvjete na teme­lju kojih mu je dozvola izdana ako u
roku koji Komisija odredi te uvjete ne ispuni, Komisija je zak­ljučkom klasa:
UP/I-450-08/04-02/149 od 30. rujna 2004. godine imenovanom odredila rok od 3
mjeseca za dostavu dokaza da je zaposlen u ovlaštenom društvu na poslovima
savjetova­nja prilikom investira­nja u vrijednosne papire. Kako je razvidno iz
dostavnice, predmetni zak­ljučak uručen je Damiru Grbavcu 5. listopada 2004.
godine.

Budući da Damir Grbavac nije do 5. siječ­nja 2005.
godine, a niti naknadno, Komisiji dostavio traženi dokaz o zaposle­nju, va­ljalo
je riješiti kao u izreci ovog rješe­nja, dakle oduzeti mu dozvolu za obav­lja­nje
poslova investicijskog savjetnika i brisati je iz Re­gistra ovlaštenih
investicijskih savjetnika u koji je bio upisan pod rednim brojem 11 (jedanaest).

Sukladno odredbama članka 8. Zakona, ovo rješe­nje
objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali se
protiv istoga može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: UP/I-450-08/04-02/149
Urbroj: 567-03/05-2
Zagreb, 1. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 19/2005-326